CELEX: 62014CN0342
Language: hr
Date: 2014-07-16 00:00:00
Title: Predmet C-342/14: Zahtjev za prethodnu odluku koji je 16. srpnja 2014. uputio Bundesfinanzhof (Njemačka) – X-Steuerberatungsgesellschaft protiv Finanzamt Hannover-Nord

20.10.2014   
            
            
               HR
            
            
               Službeni list Europske unije
            
            
               C 372/3
            
         Zahtjev za prethodnu odluku koji je 16. srpnja 2014. uputio Bundesfinanzhof (Njemačka) – X-Steuerberatungsgesellschaft protiv Finanzamt Hannover-Nord
   (Predmet C-342/14)
   2014/C 372/04
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: X-Steuerberatungsgesellschaft
   
      Tuženik: Finanzamt Hannover-Nord
   
      Prethodna pitanja
   
   
               1.
            
            
               Protivi li se članak 5. Direktive 2005/36/EZ (1) ograničavanju slobode pružanja usluga u slučaju da društvo za porezno savjetovanje osnovano prema propisima jedne države članice, u državi članici u kojoj ima svoj poslovni nastan – a u kojoj djelatnost poreznog savjetovanja nije regulirana – sastavi poreznu prijavu za primatelja usluga u drugoj državi članici te je preda poreznom organu, a u toj drugoj državi članici nacionalni propisi određuju da društvo za porezno savjetovanje mora posjedovati priznanje ovlaštenja za profesionalno obavljanje usluga podrške u poreznim stvarima, te da ga porezni savjetnici moraju odgovorno voditi?
            
         
               2.
            
            
               Može li se društvo za porezno savjetovanje u okolnostima navedenim u prvom pitanju s uspjehom pozvati na članak 16. stavke 1. i 2. Direktive 2006/123/EZ (2), i to bez obzira na to u kojoj od dviju država članica pruža uslugu?
            
         
               3.
            
            
               Treba li članak 56. UFEU-a tumačiti na način da se protivi ograničenju slobode pružanja usluga propisima države članice primatelja usluga u okolnostima navedenim u prvom pitanju, ako društvo za porezno savjetovanje nema poslovni nastan u toj državi?
            
         
      (1)  Direktiva 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija (SL L 255, str. 22.) (SL, posebno izdanje na hrvatskom jeziku, poglavlje 5., svezak 1., str. 125.).
   
      (2)  Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, str. 36.) (SL, posebno izdanje na hrvatskom jeziku, poglavlje 13., svezak 47., str. 160.).